<classify> Kwa mujibu wa Meneja wa Yanga, Hafidh Saleh, walichukua uamuzi wa kuwaagiza wachezaji wao wawahi vituoni kwa sababu walipanga ilikuwa lazima waondoke jana saa sita mchana.Wachezjai wetu wengi wamejiandikisha kupiga kura, lakini pia tumepanga leo jana twende Shinyanga, hivyo ikabidi tutumie njia ya kuwataka wawahi vituoni. Benchi la Ufundi chini ya Kocha Mkuu Hans van Pluijm, tuliwaambia kuanzia saa 11 hadi 12 wawe vituoni, wawe ndiyo watu wa mwanzo katika vituo vyao, ili saa tano sote tuwe kambini tuanze safari saa sita.Jambo la kushukuru ni kwamba mipango yetu imeenda kama tulivyofanya, wachezaji wetu wote waliojiandikisha waliwahi kupiga kura na hadi saa nne wengi walikuwa wameshafika kambini na saa sita tulianza safari kwa njia ya barabara, alisema Saleh.Alisema awali walifikiria waondoke leo, lakini waliona ni vyema wakafika mapema Shinyanga ili kuzoea mazingira ya huko, lakini pia kuepuka wachezaji kuchoka. Yanga Jumatano itashuka Uwanja wa Kambarage mjini humo kuivaa Stand United ambayo ina mshambuliaji anayeongoza kwa kupachika mabao katika ligi hiyo akiwa na mabao nane hadi sasa, Elias Maguli.Akizungumzia suala la kupiga kura, nahodha wa Yanga, Nadir Haroub, alisema wachezaji wamefurahi kupiga kura na pia kutoharibu mipango yao ya safari. Alisema waliwahi vituoni kama walivyoagizwa na kwamba baadhi ya maeneo ya Dar es Salaam ambayo wachezaji hao walipiga kura ni Mbagala, Temeke, Sinza, Tabata, Kitunda na Kigogo.Kwa upande wake, Ofisa Habari wa Simba, Haji Manara alisema walitoa fursa kwa wachezaji wao kushiriki katika tukio hilo la upigaji kura na kisha kurejea kambini jana. Hilo linajulikana, tunaamini kila mchezaji ameshatumia haki yake ya kikatiba kuchagua kiongozi anayempenda, alisema Manara.Akizungumzia mchezo wa Jumatano wa Ligi Kuu Tanzania Bara kati ya Simba na Coastal Union, Uwanja wa Taifa, Dar es Salaam, Manara alisema watawapa furaha mashabiki wao. Tuliteleza Jumatano, lakini tumejirekebisha na nina hakika tutamalizia hasira kwa Coastal, alisema Manara. Y  <topic>: MICHEZO 